462 A MAGYAR TUD. TÁRSASÁG ÉRTEKEZÉSEI. 
főnökök se személyekre se fegyverre vagy lovakra nézve csalárdságot el ne 
kövessenek, figyelmesen vigyázzon. Továbbá a kiállításban csalárdság- 
gal élő katonai főnökök az 1498: 43-ik cikkben kijelült büntetéssel , a má- 
sok helyett szemlére kiállított egyének pedig lovaiknak, fegyvereiknek és 
minden velök lévő vagyonuknak veszteségével fenyíttetni rendeltetnek , a 
végrehajtás a nádorra vagy embereire bizatván. 
A 10-ik ágazat, melyben a rendek megköszönik a királynak azon ke- 
gyelmét, melynél fogva a határszélekkel minden szükségesekkeli részint 
magyarországi jövedelmeiből , részint más tartományainak segedelmezései- 
ból teendő ellátását magára vállalta, 
A 11-ik ágazat, mely a magyar kamarának az udvaritóli függetlensé- 
géról, s a szükségtelen kamarai tiszteknek , fiók harmincadoknak , és el- 
lenőrködő irnokoknak eltörléséről az 1647: 146. és 1649 : 46-ik cikkeket 
megújítja , és továbbá rendeli, hogy a harmincadosok több hivatalokat ne 
viseljenek, s a királyi jövedelmeket ne helyetteseik által, hanem önma- 
gok kezeljék. Végre előadja hogy a rendek ő felségének a harmincadok- 
nak új rendbeszedéséről, s tisztjeiknek utasítással ellátásáról, a kihágó 
harmincadosoknak kamara általi fenyítéséről , a harmincadoknak vizsgálat 
alá vetéséről, és az elholt külföldi tisztviselők helyeinek magyarokkali 
betöltéséről kiadott válaszához ragaszkodnak. 
A 12-ik ágazat, mely által a rendek a muraközi kerületbeli katonaság 
számának ezen országgyűlés alatt történt megöregbítését elfogadják. 
A 13—15-dik ágazat, melyek közóől az elsőben a királynénak , és a 
másodikban az ifjabb királynak koronázási ajándékul, a harmadikban pe- 
dig a koronaórzési , különbféle követségi és országos választmányi költsé- 
geknek födözésére az utolsó összeszámitás szerint minden kaputól egy-egy 
magyar forintot, a két első célra ugyan csak most egyszerre, a harmadikra 
nézve pedig a jövő országgyűlésig évenkint ajánlanak. 
A 16-ik ágazat, mely az útak mellett lakó nemesek és pórok pana- 
szainak megszüntetésére rendeli hogy a hadiszereknek, ágyuknak, és a 
határszéli katonák zsoldjára adatni szokott posztónak vitele illő módon 
történjék, s a hadiszereknek vontatása iránt az 1609:15-ik törvénycikk 
tartassék meg. 
A 17-ik ágazat, melyben a római birodalom gyülésére segedelemké- 
rés végett követek neveztetnek, és a nádornak meghagyatik, hogy azok- 
nak a magyar egész tanácscsal illő utasítást adjon. 
